Buļļupe
Šis raksts ir par upi Rīgā. Par citām jēdziena Buļļupe nozīmēm skatīt nozīmju atdalīšanas lapu. Buļļupe ir upe Latvijā, Rīgas un Jūrmalas pilsētu teritorijā. Upe ir Lielupes lejteces labais atzarojums un savieno Lielupi ar Daugavu, atdalot Daugavgrīvas salu no Rīgas. Buļļupe bija Lielupes agrākā lejtece līdz ietekai Daugavā. Vēl 18. gadsimta kartēs par Buļļupi (Bullen Aa) reizēm dēvēja visu Lielupi.